CELEX: 32020R0957
Language: sl
Date: 2020-06-26 00:00:00
Title: Izvedbena uredba Komisije (EU) 2020/957 z dne 26. junija 2020 o uvrstitvi določenega blaga v kombinirano nomenklaturo

3.7.2020   
               
               
                  SL
               
               
                  Uradni list Evropske unije
               
               
                  L 211/4
               
            
         IZVEDBENA UREDBA KOMISIJE (EU) 2020/957
         z dne 26. junija 2020
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
            Ta uredba je v celoti zavezujoča in se neposredno uporablja v vseh državah članicah.
         
         
            V Bruslju, 26. junija 2020
            
               
                  Za Komisijo
               
               
                  V imenu predsednika
               
               Philip KERMODE
               
                  Generalni director
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Kovan izdelek (t. i. odvodnik toplote) iz aluminija (ki ni proizveden z litjem) v obliki okrogle ploščice s premerom približno 50 mm, na katero se pritrdijo hladilni stebrički z višino približno 30, 40 ali 50 mm.
                        Namenjen je uporabi v različnih izdelkih za razpršitev toplote, ki jo proizvedejo LED moduli.
                        Glej sliko  (*1).
                     
                     
                        7616 99 90 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 7616, 7616 99  in 7616 99 90 .
                        Uvrstitev pod oznako KN 9405 99 00  kot del svetilk ali pribora zanje je izključena, ker izdelek ob predložitvi carinskim organom ni prepoznaven po obliki ali drugih posebnih značilnostih kot del, izdelan izključno ali predvsem za izdelek iz tarifne številke 9405 (glej tudi pojasnjevalne opombe harmoniziranega sistema k poglavju 94, Deli, prvi odstavek).
                        Izdelek ni prilagojen za uporabo kot del določenega izdelka. Zato ga ob predložitvi ni mogoče opredeliti kot del blaga iz katere koli tarifne številke (na primer tarifne številke 8539, 8541 ali 8543). Zato je uvrstitev kot del izdelkov izključena.
                        Izdelek se zato uvrsti pod oznako KN 7616 99 90  kot drugi izdelki iz aluminija, ki niso proizvedeni z litjem.
                     
                  
               
            
               (*1)  Slika je samo informativne narave.